# אריך פרום

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אריך פרום (23 במרץ 1900 - 18 במרץ 1980), פסיכואנליטיקאי ופילוסוף יהודי ממוצא גרמני, מראשי הזרם ההומניסטי.

## [עריכה] קורות חייו

נולד בפרנקפורט שבגרמניה, למד סוציולוגיה ופסיכולוגיה באוניברסטאות היידלברג, פרנקפורט ומינכן. בשנת 1922 סיים דוקטורט בפילוסופיה באוניברסיטת היידלברג בשנת 1930 הסתיימה הכשרתו כפסיכואנליטיקאי במכון הפסיכואנליטי של ברלין.

ב-1934, בעקבות עליית הנאצים לשלטון, היגר לארצות הברית. בשנים 1939-1935 לימד באוניברסיטת קולומביה. המשיך לעסוק בפסיכולוגיה וללמד באוניברסיטאות בארצות הברית. בשנת 1950 היגר למקסיקו והירצה באוניברסיטה הלאומית של מקסיקו. בשנת 1974 היגר לשווייץ. היה חבר באסכולת פרנקפורט לתקופה מסוימת.

## [עריכה] תורתו

בתחילת דרכו כפסיכואנליטקאי הושפע רבות מהתאוריות של פרויד ואדלר. בשונה מפרויד לא ראה פרום את ההנעה באדם כנובעת מתסכול ומאי סיפוק של דחפים ביולוגיים ופיסיים, אלא הדגיש את מקורן של אלה - כנאמן לגישתו המדגישה את האינטראקציה הבין-אישית - באי סיפוק הצרכים הפסיכולוגיים של האדם. לתורתו החברתית של קרל מרקס נודעה השפעה רבה על פרום. מכאן ששיטתו בפסיכואנליזה היא שילוב של המבנה הנפשי הפנימי של האדם תוך התחשבות בהשפעה שהמבנה החברתי והמגבלות הנובעות ממנו עשויים להצר את מידת החופש שהאדם יכול לרכוש, ולכן להאט את התפתחותו הייחודית.

לדעת פרום מרבית התיסכולים שהאדם חש - וביתר שאת בעידן המודרני והטכנולוגי - נובעים מתחושת אפסותו, ניכורו ובדידותו שמתמצים במושג שהוא טבע בשם הבדילות הקיומית. האדם אינו מסוגל ליהנות מהחופש שיש לו ובורח מאחריות עצמית. נוצר קונפליקט בין דרישות החברה, המטפחת יצרנות ותרומה, לבין צורכי הפרט לצמיחה ולאושר. התנגשות זו יכולה לגרור ל"מנוס מחופש" (כשם ספרו הראשון של פרום) בדרך של:

- סמכותנות (authoritativeness) - ביטול עצמי והענקת כוח הסמכות לבני-אדם אחרים. תופעת הנאציזם היא, לדעת פרום, ביטוי לבריחה מחופש לסמכותנות.
- תוקפנות ממאירה (maligant aggression) - מצב בו האדם חש איום מהסביבה ומשום כך נוקט בגישה תוקפנית והרסנית. האלימות והוונדליזם, התמכרויות לסמים ולאלכוהול, המתרחשים בחברה העירונית המתועשת הן משום ביטוי לכך.
- קונפורמיות של אוטומט (automatum conformity) - בחירה בפתרון זה יש בה משום הפחתה בתחושת הניכור של האדם, על-ידי מה שהוא מתדמה למרבית בני התרבות אליה הוא משתייך.

בפתרון זה קיימת הסכנה של איבוד עצמיותו וייחודו והאני האמיתי שלו, משום שנעשה שימוש במנגנון המפצל בין הדמות שהוא מציג כלפי חוץ לבין רגשותיו האמיתיים.

על-פי פרום קיימות חמש אוריינטציות אישיותיות - צורות התמודדות וההסתגלות במרחב הסביבתי והפיסי - שארבע מהן אינן יעילות:

- המקבלת-פסיבית - היונקני, שקשור במובן החברתי אל המזוכיזם ואל הנאמנות;
- המנצלת-אגרסיבית - הנצלני, שקשור במובן החברתי אל הסדיזם והמרתנות;
- האוגרת-כפייתית - האגרני, שקשור במובן החברתי אל ההרסנות והדעתנות;
- השווקני-אופנתי - יחסים בינאישיים נגזרים עפ"י הגישה הצרכנית של היצע וביקוש ורייטינג, שקשור במובן החברתי אל האדישות וההגינות;

ואחת בלבד יעילה:

- האוריינטציה היצרנית, הפתרון הבריא לאדם - היצרני, שקשור במובן החברתי אל האהבה ושיקול הדעת, ואל חוסר תלותיות, מימוש כשרים ויכולות, שייכות, שליטה וזהות.

על פי תפיסתו של אריך פרום בספרו "אמנות האהבה", האדם יכול לפתור את בעיית הבדילות הקיומית רק באהבה. מתוך ההתקשרות עם הזולת באהבת אמת של התמזגות, המועקה הפנימית של תחושת הניכור והבדידות יכולה להפתר.

## [עריכה] מספריו

- מנוס מחופש (1941)
- אדם לעצמו (1947)
- השפה שנשכחה (1951)
- אמנות האהבה (1956)
- מעבר לאזיקי האשלייה (1962)
- מהפכת התקווה (1968)
- לב האדם
- בעלנות או מימוש עצמי?
- והייתם כאלוהים

מקור: http://he.wikipedia.org../../../%D7%90/%D7%A8/%D7%99/%D7%90%D7%A8%D7%99%D7%9A_%D7%A4%D7%A8%D7%95%D7%9D.html

קטגוריות: פסיכולוגים | פסיכולוגים אמריקאים | פסיכולוגים גרמנים | פסיכולוגים יהודיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Bosanski
- Català
- Česky
- Deutsch
- Esperanto
- Español
- فارسی
- Suomi
- Français
- Hrvatski
- Italiano
- 日本語
- Lietuvių
- Македонски
- Nederlands
- Polski
- Português
- Русский
- Slovenčina
- Svenska
- Türkçe
- 中文